Основана је 8. маја 1945. под називом Комунистичка партија Србије (КПС), као саставни део Комунистичке партије Југославије (КПЈ), од дотадашњег Покрајинског комитета КПЈ за Србију, који је формиран 1919. као Покрајински одбор СРПЈ(к) за Србију и Македонију. У време Шестојануарске диктатуре 1929. и пар година након, овај комитет је деловао као Обласни комитет КПЈ за Србију, али је након обнављања партијских организација поново подигнут на ниво Покрајинског комитета. Новембра 1952, после Шестог конгреса КПЈ, на коме је Комунистичка партија променила назив у Савез комуниста, Комунистичка партија Србије је променила назив у Савез комуниста Србије.